Lørdag nat har budt på to alvorlige voldssager. Omkring klokken et overfalder to piger på 17 og 19 en 17-årig pige på Brønderslev Marked. Der bliver ikke forvoldt alvorlig skade på den 17-årige, der en gang tidligere er blevet overfaldet af den 19-årige pige. Den 19 årig pige blev søndag varetægtsfængslet frem til 17. september. Vagtchef ved Nordjyllands politi oplyser, at sagens omstændigheder gør, at nogle folk skal afhøres før pigen kan løslades. Den 17-årige pige blev løsladt. Slagsmål i Aalborg vestby Senere på natten overfalder en gruppe på fire mand to andre mænd, efter der gennem længere tid har været optræk til tumult. Ifølge vagtchefen mødes de to grupper i Aalborg Vestby, mens det er først inde ved John F. Kennedys plads, at uenigheden udvikler sig til vold. Her overfalder gruppen på fire de to andre, men der når ikke at ske alvorlige skader, inden gruppernes skilles, og politiet er nu ved at undersøge de nærmere omstændigheder. I alt er 12 personer blevet anholdt i løbet af natten.

Opsummering:
Nordjyllands Politi arbejder søndag formiddag på at opklare to alvorlige voldssager.